About – Pieter Bonthuyzen
WEG – Afrikaanse kort film
Ek is op 3 Julie Iin Odendaalsrus gebore. Dit was ‘n goeie dag. Ek woon tans in Welkom in die Vrystaat. Buiten my regte werk, hou ek my lyf skrywer, liedjieskrywer, sanger en digter.
Dit was gedurende die laat negentigs, dat ‘n vriendin my aangespoor het om te skryf. ‘n Talent wat ek glad nie geweet bestaan het nie. Ek het begin met gedigte. Kort daarna het ‘n klein digbundel, My Eerste Ink die lig gesien. ‘n self-gemaakte boekie en ek het dit plaaslik begin verkoop. ‘n Klomp jaar later, gedurende 2012, het ek my tweede digbundel, As die stilte breek… klaar geskryf en agtermekaar gesit. Dit was weereens self aan mekaar gesit en ook plaaslik bemark.
In 2016 het ek begin skryf aan, wat ‘n draaiboek sou wees, vir ‘n film, Noupoort. Dit was 100 bladsye se dialoë tussen karakters in kort toneel plasings. Dit het ‘n jaar later verander in my eerste vol lengte boek, NOUPOOT. Noupoort is toe uiteindelik op 6 Desember 2017 bekendgestel.
Hierdie is ‘n ongelooflike projek en daar is veel meer wat agter die skerms aan die gebeur is.
Tans is ek hard besig om die Noupoort-boek te bemark en om ook my eie Indie-Publikasie platform, Twins Publikasies te bou.
AGTER TOE DEURE KORTFILM
Noupoort (Pdf)Wanneer Angelique Muller wegloop na ‘n kinderlewe vol seerkry en pyn, bevind sy haarself ‘n paar jaar later vasgevang in ‘n leefstyl van dwelms en drank, wat byna haar lewe eis. Kort voor lank is sy terug in Noupoort waar sy omring word deur hart mense wat haar bystaan en haar klewe meer sin gee.
Angy staan skielik op ‘n kruispad waar sy haar pa moet vergewe. Dit raak vir haar ‘n sielswroeging en so begin sy die reis deur haarself om tot op die punt van vergifnis te kom. Sy besef gou dat vergifnis net op een plek verkry kan word…anderkant die nou poort.
Haar beste vriend uit haar kinderdae maak onverwags sy verskyning. Pieter Truter het self gevlug om van die spoke in sy kop, en dalk ook sy hart, ontslae te raak. Dié twee boesemvriende het albei ‘m moeilike pad om te stap, om tot by die vars windpomp-water van vergifnis uit te kom.
Sterligkinders (Pdf)Tessa Nel is nie die standaard tienermeisie nie. Sy loop deur onder die verwoestende teistering van Mia Van Niekerk. Dit het haar daarheen gedryf om haarself in haar eie donker wêreld toe te sluit. ‘n Groepie weldoeners in die skool veg verbete om ‘n verskil te probeer maak in die lewens van ander kinders. Dit is juis Dirkie en sy spannetjie wat Tessa sou bystaan nadat sy in die hospitaal wakker geword het met skokkende nuus.
Die spanning tussen Tessa en Mia was op breekpunt en die sameloop van moeilike omstandighede het hulle albei in hul eie maalkolk van waansin gedompel. Dit was juis tydens ‘n jeugkamp waar Tessa besef het dat daar wel hoop en ‘n nuwe lewe aan die anderkant van haar seer lê. ‘n Onverwagse verskyning van Mia, het albei meisies met nuwe keuses gelaat. Om in die donker van hulle seer te bly leef, of om deur die mure van hulle vrese te breek?
Wat sou dit verg om te vergewe? Wat sou dit kos om ‘n nuwe begin te maak?
Hulle sou gou besef dat daar ‘n lig in elke mens skyn en so ‘n verskil in ‘n donker wêreld kan maak……..dit is juis die donker spasies tussen-in, wat sterre meer sigbaar maak.
Lisa (Pdf)Om Lisa Viljee te wees verg baie meer as net opstaan, aantrek en asemhaal. As jy ooit gedink het dat die lewe eenvoudig en maklik is, dink weer.
Die tienjarige Lisa se lewe word in een oomblik verwoes. Kort voor lank bevind sy haarself in ‘n plek waar sy vinnig moes leer om vir haarself te veg. Eindelose seerkry en verwoestende omstandighede, het Lisa se menswees geknak. Dit het haar laat twyfel of God werklik vir haar bestaan. Dit was nog altyd net Rykie wat daar was vir haar.
Na ‘n gewelddadige onderonsie met gewetenlose bendelede, moes sy vlug…terug Murraysburg toe waar sy groot geword het. Juis hier het sy besef dat God nog altyd daar was. Sy ontdek toevallig wat haar roeping is.
Daar is wel een ding wat sy geleer het:
As die lewe jou probeer verwoes, is daar werklik net een keuse…om nooit moed op te gee nie.
Maak nie saak wat ookal gebeur…
“Veg vir wie jy is”
Marna van Tonder is ‘n 15 jarige tiener meisie wat deur ‘n groepie meisies geboelie word. Wat die meisies nie weet nie, is dat Marna ‘n harde lewe agter haar toe deure leef. Haar ma is verlam na ‘n ongeluk waarin beide haar pa en suster ook dood is. Haar ma praat reeds vir maande nie en Marna moet alles bymekaar hou.
Na ‘n poging om selfmoord te pleeg, kom sy wel tot die besef dat dit tog nie die uitweg is nie. ‘n Nuwe tuisverpleegster sien om na Marna se ma, min wetend dat die tuisverpleegster se dogter een van die boelies is nie. Met ‘n kykie na wat agter Marna se toe deure aangaan, het Jessica ‘n hartsverandering en word daar uiteindelik ‘n vriendskap tussen die twee meisies gevorm.
Ons oordeel ander op grond van wat ons sien. Mense dra maskers en ‘n ander lewe skuil agter hulle toe deure. Ons weet nie wat in ander mense se lewens aangaan nie. Deur ander se lewens te probeer verwoes, word onskuldige mense oor die afgrond gestoot. Wees eerder bedagsaam en vriendelik, want jy weet nie waardeur ander mense gaan nie.
AGTER TOE DEURE
In 2016 het ek begin skryf aan, wat ‘n draaiboek sou wees, vir ‘n film, Noupoort. Dit was 100 bladsye se dialoë tussen karakters in kort toneel plasings.
Copyright © 2020 | Twins Publikasies